Symbol rozcestia O iných významoch výrazu *Kuchár* pozri *Kuchár (rozlišovacia stránka)*.
Kuchár.
Augustin Théodule Ribot: Kuchár a mačka
**Kuchár**, jeho ženská obdoba je **kuchárka**, je jedno z najstarších remesiel na svete. Ide o človeka, ktorý má za úlohu zhotoviť pokrm – v historickom období boli kuchári uznávaní ľudia a ti najlepší potom boli povyšovani do šľachtického stavu. V dnešnej dobe o nich hovoríme ako o odborníkoch na gastronómiu.

Profesia
--------

Do pracovnej náplne kuchára zaraďujeme tieto činnosti:

* zostavenie jedálneho lístku
* zhrnutie finančných nákladov na pokrmy uvedené v jedálnom lístku a tvorba cien
* zabezpečovanie potravinárskych surovín a polotovarov potrebných pre prípravu pokrmov podľa receptúr, ich správne skladovanie
* dodržiavanie hygienických noriem a nariadení
* príprava pokrmov
* úprava estetického vzhľadu pokrmov
* vydávanie pokrmov

Kuchár sa podieľa taktiež na starostlivosti o kuchynský riad a vybavenie kuchyne, síce v niektorých väčších gastronomických zariadeniach môže túto úlohu prebrať pomocný personál. 
Kuchár by mal ovládať znalosti o zložkách jedla a základy zdravého stravovania. Mal by sa orientovať aj v príprave diétnych pokrmov. Ďalej sa môže špecializovať napríklad na rôznorodé národné kuchyne alebo na prípravu jedál pre ľudí s rozličnými ochoreniami, ktoré im bránia v prijímaní bežných pokrmov napr. ľudia trpiaci cukrovkou, celiatici, atď. Niektorí kuchári sa taktiež venujú vytváraniu nových a vlastných receptúr jedál.

Povolanie sa vykonáva prevažne v kuchynských prevádzkach hotelov, reštaurácií, pizzerií, snack-baroch, kaviarní, vinární, bufetov, nemocníc, školského a závodného stravovania, rezidencií i domácností. Pracuje sa v prostredí vyšších teplôt a potravinových aróm a vôní, často i v zmennej prevádzke.
Vzdelanie môžu kuchári získať na stredných odborných školách alebo absolvovať pomaturitné kvalifikačné štúdium.

Spolky
------

Slovenský zväz kuchárov a cukrárov, ktorý zastrešuje kuchárov a cukrárov zo Slovenska, sa zameriava sa na organizáciu slovenských aj medzinárodných súťaží, vzdelávacích konferencií a akcií propagujúcich slovenskú gastronómiu medzi verejnosťou aj v zahraničí. Zväz sa ďalej člení na jednotlivé kluby:

* Bratislavský klub SZKC
* Tatranský klub SZKC
* Prešovský klub SZKC
* Klub mladých cukrárov a kuchárov

Súťaže
------

Kuchári sa môžu zúčastniť kuchárskych súťaží tzv. výstav kuchárskeho umenia. Jednotlivé súťaže delíme do týchto kategórií:

* Kuchárska olympiáda, Majstrovstvá sveta a Medzinárodné súťaže tímov
* Majstrovstvá sveta jednotlivých súťažiacich, Celosvetová súťaž šéfkuchárov a Svetová súťaž juniorských šéfkuchárov
* Kontinentálna súťaž
* Regionálna súťaž
* Národná súťaž

Súťaže sa organizujú pod záštitou World Association of Chefs' Societies (WACS), ktorá vydáva taktiež medzinárdné smernice upravujúce pravidlá súťaží. 

Ochrancom a patrónom všetkých kuchárov je svätý Vavrinec.

Svetoznámi kuchári
------------------

|  |  |  |  |
| --- | --- | --- | --- |
| * Cathal Armstrong
* Floyd Cardoz
* Govind Armstrong
* José Andrés
* Marco Canora
* Michelle Bernstein
* Scott Conant
* Tom Colicchio
* David Chang
* Gabriel Bremer
* John Besh
* Julian Alonzo
 | * Michael Anthony
* Nate Appleman
* Steve Corry
* Daniel Humm
* Gabriel Kreuther
* Laurent Gras
* Matthew Dillon
* Suzanne Goin
* Franck Deletrain
* Jeremy Fox
* Maria Hines
* Rocco DiSpirito
 | * Wylie Dufresne
* Akhtar Nawab
* Charlie Palmer
* Jacques Pépin
* Johnny Monis
* Sara Moulton
* Wolfgang Puck
* Carmen Quagliata
* Donald Link
* Richard Mead
* Wayne Nish
* Ana Sortun
 | * Eric Ripert
* Frank Stitt
* Jason Wilson
* Joachim Splichal
* Michel Richard
* Nancy Silverton
* Susan Spicer
* Charlie Trotter
* Ethan Stowell
* Jacques Torres
* Jasper White
* John Schenk
* Ming Tsai
* Roberto Santibañez
 |

Referencie
----------

1. ↑  Sprievodca svetom povolaní
2. ↑  Slovenský zväz kuchárov a cukrárov ( Archivované 2010-11-23 na Wayback Machine)
3. ↑

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Kuchár**
* Spolupracuj na Commons Commons ponúka multimediálne súbory na tému **Kuchár**

Zdroj
-----

*Tento článok je čiastočný alebo úplný preklad článku Kuchař na českej Wikipédii (číslo revízie nebolo určené).*